Заман икемделуге ықпал етеді
"Заман икемделуге ықпал етеді" | "https://abai.kz/post/51938"
TITLE: Заман икемделуге ықпал етеді
URL: https://abai.kz/post/51938
META: "Заман икемделуге ықпал етеді" | "https://abai.kz/post/51938"
DATE: 23.04.2017
AUTHOR(s): Abai.kz
TOTAL WORDS: 257
TEXT: Қазақстан Республикасының Тұңғыш Президенті, Елбасы Н.Ә.Назарбаевқа Аса мәртебелі Нұрсұлтан Әбішұлы! Біз, Қазақстанның бір топ шығармашыл жастары Сіздің «Болашаққа бағдар: рухани жаңғыру» атты жолдауыңыздың мақсаттары мен ұстанымдарына қолдау білдіреміз. Бүгінгі жастар арасында салауатты өмір салты мен білімді болу үлгіге айналып, олар жаңа кәсіп игеріп, ағылшын тілін меңгеруге бар күш-жігерін жұмсап жүр. Әлемдік экономикалық, ғылыми кеңістікке енуіміздің алғышарты әліпбиіміздің латын қарпіне ауысу болғандықтан, біз Сіз бастаған латындандыру жобасын қолдаймыз. Сіз белгілеген «Туған жер», «Қазақстанның киелі жерлерінің географиясы», «Қазақстанның қасиетті рухани қүндылықтары» «Мәдени-географиялық белдеу» бағдарламалары арқылы әрбір жас азамат өңірлердегі тарихи, мәдени, рухани орындарды аралау арқылы ұлттық танымы кеңейеді және ұлттық құндылықтарын мақтан ете алады. Бұл – отандық брендтің қалыптасуына үлкен үлес қосатын жоба деп ойлаймыз. Сіз межелеген XXI ғасырдың әлемдік картасында ешкімге ұқсамайтын, дербес орны бар ұлт болуымыз үшін «Жаһандағы заманауи қазақстандық мәдениет» жобасына да қолдау білдіреміз, әрі сол мақсат жолында аянбай еңбек етеміз. Жоғарыда аталған жобалардың рухани, ақпараттық-танымдық аспектісі гуманитарлық ғылымдарға арқа сүйейтіні мәлім. Соны ескеріп, Сіз «Жаңа гуманитарлық білім. Қазақ тіліндегі 100 жаңа оқулық» атты жобасын құрдыңыз. «Әлемдегі үздік 100 оқулықтың» қазақ тілінде шығуы, жастардың жаңа заман талабына сай икемделуіне ықпал етеді. «Санамызды өзгертпей, сапамызды арттыра алмаймыз» деген сөзіңіз, біздер табан тірер қағидалы түсінік болады. Олай болса, Сіздің сындарлы саясатыңызға әрқашан қолдау білдіріп, Қазақ елінің жалынды жастарына артқан сеніміңізді ақтауға уәде береміз. Қазақсттаның бір топ шығармашыл жастары: Аманжол Әлтаев, айтыскер; Алтынай Нөгербек, театр және кино әртісі; Әділ Ахметов, театр және кино әртісі; Димаш Құдайбергенов, әнші; Жанар Дұғалова, әнші: Айгерім Бекетаева, балет солисі; Ерлан Рысқали, дәстүрлі әнші; Айбек Бекбосын; күйші; Айдос Есмағамбетов, мүсінші; Салтанат Ахметова, опера солисі. Abai.kz
